**ZÁPISNICA**

**z mimoriadneho riadneho zasadnutia obecného zastupiteľstva, ktoré sa konalo dňa**

**2.10.2019 na Ocú Boleráz**

## Počet poslancov obecného zastupiteľstva: 9

Počet prítomných poslancov: 7

JUDr. Jana Ostatníková, Mgr. Zuzana Mackovčínová, Ing. Alojz Belica, Miloslav Izrael, Miroslav Kováč, Jaroslav Vyskoč , Mgr. Miklošovičová

Obecné zastupiteľstvo je uznášania schopné.

Zasadnutie obecného zastupiteľstva otvoril starosta obce. Privítal prítomných poslancov, poslankyne Prítomných poslancov oboznámil s  navrhovaným programom.

**PROGRAM:**

1. Zahájenie, určenie overovateľov
2. Riešenie havarijného stavu kanalizačného potrubia a oporného múra
3. Rozpočtové opatrenie 15 /2019
4. Uznesenia, záver

#### Ad 1) Zahájenie, určenie overovateľov

Za overovateľov zápisnice starosta určil poslancov Jaroslava Vyskoča a Mgr. Gabrielu Miklošovičovú. Prítomní poslanci program jednohlasne schválili prijatím uznesenia č. 76/2019. Mimoriadne zasadnutie obecného zastupiteľstva viedol starosta obce podľa vyššie uvedeného programu .

 **Ad 2) Riešenie havarijného stavu kanalizačného potrubia a oporného múra**

Nadväzne na závery z mimoriadneho zasadnutia obecného zastupiteľstva zo dňa 26.09.2019 pokračovali poslanci v prerokovávaní návrhov riešenia havarijnej situácie poškodeného kanalizačného potrubia a oporného múra pri severozápadnej strane kultúrneho domu. Na základe odporúčania poslancov na mimoriadnom zasadnutí obecného zastupiteľstva dňa 26.09.2019 oslovil poslanec Miloslav Izrael tri firmy s požiadavkou predloženia návrhov spôsobov riešenia opravy kanalizačného potrubia a prasknutého oporného múra, vrátane predloženia cenovej ponuky. Poslanec oslovil spoločnosti Záhradníctvo BEGA s.r.o. , TVORSAD, s.r.o. Cestné stavby Trnava.

Cestné stavby zaslali predbežnú ponuku, záhradníctvo BEGA, s.r.o. ponuku z časových dôvodov nezaslalo, TVORSAD, s.r.o. predložili cenovú ponuku so špecifikáciu rozsahu prác.

Poslanci predložené návrhy riešenia prerokovali v porovnaní s návrhom, ktorý predložila spoločnosť a ktorý prerokovávali na mimoriadnom zasadnutí OZ dňa 26.9.2019.

Rokovania mimoriadneho zasadnutia obecného zastupiteľstva sa zúčastnil člen stavebnej komisie Ing. Marek Daniš, ktorý odporúčal toho času vykonať len nevyhnuté opatrenia riešenia havarijného stavu kanalizačného potrubia a následne na budúci rok zabezpečiť vypracovanie projektu na komplexné riešenie terénnych úprav okolia kultúrneho domu, vrátane záhradníckych prác.

Poslanec Jaroslav Vyskoč odporúčal toho času riešiť len havarijný stav kanalizačného potrubia, oporný múr vrátane terénu teraz ponechať v pôvodnom stave. Vzhľadom na prioritu iných investičných akcií v obci
(nedokončená kanalizácia, chodníky a pod.) odporúča stav oporného múra riešiť spolu s terénnymi úpravami okolia kultúrneho domu a všetko riešiť koncepčne, nie čiastkovo.

Poslanec Miloslav Izrael poukázal na prednosti predloženej ponuky od spoločnosti TVORSAD, s.r.o., ktorá obsahovala vykonanie opravy kanalizačného potrubia, vybúranie oporného múra, odvoz a likvidáciu odpadu, vrátane dokončenia úpravy terénu vysvahovaním za prijateľnú cenu s termínom dokončenia prác do konca októbra 2019. Viacerí prítomní poslanci považovali za najvhodnejší návrh riešenia opravy kanalizačného potrubia a prasknutého oporného múra, vrátane prijateľnej cenovej ponuky a termínu dokončenia prác do konca októbra 2019, predložený spoločnosťou TVORSAD, s.r.o., v  porovnaní s obsahom a cenovými ponukami ostatných návrhov, pričom ešte odporúčali rokovať s touto spoločnosťou o konkretizácii vykonaných prác a nevyhnutnosti statického zabezpečenia nadväzujúcej časti oporného múra a celého severozápadného svahu .

Po prerokovaní všetkých alternatívnych spôsobov riešenia, vrátane cenových náležitostí vykonania diela prijali uznesenie č../2019.

 **Ad 3) Rozpočtové opatrenie 15 /2019**

Poslanci obdržali Žiadosť riaditeľky školy Mgr. Daniel y Miškovičovej o úpravu rozpočtu obce z dôvodu potreby riešenia havarijného stavu plynového kotla na materskej škole. Starosta obce vo väzbe na túto žiadosť a žiadosť DHZ Boleráz predložil návrh Rozpočtového opatrenia č.15 /2019. Predmetný návrh Rozpočtového opatrenia č.15 /2019 prezentoval starosta obce. Návrh Rozpočtového opatrenia č.15 /2019 zahŕňa kapitálové výdavky na dostavbu požiarnej zbrojnice v Boleráze a mimokapitálové výdavky na zakúpenie nového kotla v materskej škole.

Po prezentácii materiálu a zodpovedaní dopytov poslanci schválili RO č. 15/2019 prijatím uznesenia č.78/2019

.

##### UZNESENIA

**z mimoriadneho zasadnutia obecného zastupiteľstva, ktoré sa konalo**

**dňa 2.10. 2019 na Ocú Boleráz**

 **Uznesenie č.76/2019**

## **Obecné zastupiteľstvo obce Boleráz schvaľuje predložený program obecného zastupiteľstva.**

Počet prítomných poslancov: 7

Hlasovalo za: 7 JUDr. Jana Ostatníková, Mgr.Zuzana Mackovčínová Ing. Alojz Belica, Jaroslav Vyskoč, Miroslav Kováč, Miloslav Izrael,

 Mgr. Gabriela Miklošovičová

Hlasovalo proti: 0

Zdržalo sa : 0

 **Uznesenie č.77/2019**

**Obecné zastupiteľstvo obce Boleráz schvaľuje návrh riešenia opravy poškodeného kanalizačného potrubia a prasknutého oporného múra vrátane cenovej ponuky a termínu dokončenia prác do konca októbra 2019, predložený spoločnosťou TVORSAD, s.r.o. s tým, že konkrétne podmienky vykonania prác dojedná starosta obce s vykonávateľom prác.**

Počet prítomných poslancov: 7

Hlasovalo za: 6 JUDr. Jana Ostatníková, Mgr. Zuzana Mackovčínová

 Ing. Alojz Belica, Miroslav Kováč, Miloslav Izrael, Mgr. Gabriela

 Miklošovičová

Hlasovalo proti: 0

Zdržalo sa : 1 Jaroslav Vyskoč

 **Uznesenie č. 78/2019**

## **Obecné zastupiteľstvo obce Boleráz schvaľuje RO č. 15/2019 zo dňa 02.10.2019, ktoré tvorí prílohu zápisnice.**

Počet prítomných poslancov: 7

Hlasovalo za: 7 JUDr. Jana Ostatníková, Mgr. Zuzana Mackovčínová

 Ing. Alojz Belica, Jaroslav Vyskoč, Miroslav Kováč, Miloslav Izrael, Mgr. Gabriela Miklošovičová

Hlasovalo proti: 0

Zdržalo sa : 0

Overovatelia zápisnice:

Jaroslav Vyskoč ...........................................

Mgr. Gabriela Miklošovičová ...........................................

 Ing. Pavol Mackovčín

 starosta obce